**אמילי איירין ואן קאמפ** (באנגלית: **Emily Irene VanCamp**; נולדה ב-12 במאי 1986) היא שחקנית קולנוע וטלוויזיה קנדית. תחילה התפרסמה בזכות עבודתה עם המפיק גרג ברלנטי, שליהק אותה לתפקיד ראשי בסדרת הדרמה "אוורווד" (2002–2006) ולסדרת הדרמה "אחים ואחיות" (2007–2010). זכתה להכרה נוספת בכך שגילמה את התפקיד הראשי של אמילי ת'ורן בסדרה "נקמה" בין השנים 2011 ל-2015. בשנת 2018 החלה לככב בסדרת הדרמה הרפואית של רשת פוקס "המתמחה", והיא שיחקה גם את שרון קרטר / סוכן 13 ביקום הקולנועי של מארוול והופיעה בסרטים "קפטן אמריקה: חייל החורף" ו"קפטן אמריקה: מלחמת האזרחים", וכן בסדרה "הפלקון וחייל החורף". מבית דיסני+.

ביוגרפיה
--------

ואן קאמפ נולדה בפורט פרי שבאונטריו, קנדה לסינדי ולרוברט ואן קאמפ, תזונאי בעלי חיים. עבודת הראשונה הייתה בשביל אביה, העברת אוכל ללקוחות בעיר הולדתה וסביבתה. יש לה שלוש אחיות; מולי, קייטי ואליסון.

ואן קאמפ החלה לרקוד כבר בגיל 3, ובגיל 12 עברה למשפחה במונטריאול לאחר שהתקבלה בבית הספר היוקרתי למחול שבחבל קוויבק. ואן קאמפ דוברת צרפתית שוטפת והיא "מרגישה בבית" כשהיא שומעת את השפה.

קריירה
------

תפקידה הראשון היה בסדרת האימה האנתולוגית לילדים "מי מפחד מהחושך?", כשגילמה את פגי גרגורי בעונה השנייה של החלק השני של הסדרה. שיחקה גם בסרט טלוויזיה על ג'קלין קנדי-אונאסיס.

כאשר הייתה בת 16, בשנת 2002 ואן קאמפ נכנסה לתודעה הציבורית כאשר לוהקה לאחד התפקידים ראשיים בסדרת הדרמה של The WB "אוורווד", בדמותה של איימי אבוט, בתו של ד"ר הרולד אבוט. ואן קאמפ המשיכה לשחק בלכל ארבע עונות הסדרה עד לסיומה ב-2006.

בשנת 2005 הופיעה בסרט האימה קצר "הצלצול", אשר המהווה המשך ישיר לסרט הראשון והמצליח משנת 2002 - "הצלצול". בשנת 2007 הופיעה בתור קת'לין בסרט "אירי שחור".

ב-2007, ואן קאמפ הצטרפה החלה לשחק בסדרה "אחים ואחיות" את רבקה הרפר, בתם של ויליאם ווקר ופילגשו הולי הרפר. מאוחר יותר מתגלה שויליאם אינה אביה האמיתי של רבקה. ואן קאמפ עזבה את הסדרה בתחילת העונה החמישית. ב-2011, כיכבה בסרט הטלוויזיה "מבעד ללוח" לצד טריט ויליאמס שכיכב לצדה ב"אוורווד". בכורת הסרט הייתה ב-24 באפריל 2011 ברשת CBS.

בשנת 2011 החלה לשחק את התפקיד הראשי של אמילי תורן / אמנדה קלארק בסדרת הדרמה של ABC "נקמה", על אישה צעירה בשנות ה-20 המאוחרות לחייה שחוזרת לנקום במי שעשה עוול לה ולאביה. את תפקידה זה גילמה במשך 4 עונות שלמות עד לתום שידורי הסדרה כאשר פרק האחרון שודר ב-10 במאי 2015.

החל משנת 2018 משחקת בתפקיד ראשי בסדרת הדרמה הרפואית "המתמחה" ברשת FOX, שעונתה שנייה עלתה לשידור ב-24 בספטמבר 2018, ועונתה השלישית ב-24 בספטמבר 2019.

חיים אישים
----------

אמילי ואן קאמפ יצאה עם השחקן כריס פראט בין השנים 2004–2006. שנה לאחר שהשניים נפרדו, החלה לצאת עם דייב אנבל'ה, עימו נפגשה במהלך צילומי הסדרה אחים ואחיות. משנת 2010 עד 2011 שמה נקשר עם ג'וזף מורגן ובן מקנזי.

החל מאוקטובר 2011 היא בזוגיות עם השחקן הבריטי ג'וש באומן. במהלך צילומי הסדרה "נקמה" החלו אמילי וג'וש באומן לצאת. במאי 2017 הם התארסו, וב-15 בדצמבר 2018 השניים התחתנו. באוגוסט 2021 נולד בתם הבכורה, איריס.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2001 | אבודות והוזות | אליסון מולר |  |
| 2002 | החטוף | קוני | ללא קרדיט |
| 2004 | נאמנות זרה | ג'ן טיילר |  |
| 2005 | הצלצול (סרט קצר) | אמילי |  |
| 2005 | הצלצול 2 | אמילי |  |
| 2007 | *Black Irish* | קת'לין מאקי |  |
| 2009 | הנשאים | קייט |  |
| 2010 | נורמן | אמילי האריס |  |
| 2014 | קפטן אמריקה: חייל החורף | שרון קרטר / סוכן 13 |  |
| 2015 | *The Girl in the Book* | אליס הארווי |  |
| 2016 | קפטן אמריקה: מלחמת האזרחים | שרון קרטר / סוכן 13 |  |
| *Boundaries* | אמילי פרייס |  |
| TBA | *Miranda's Victim* | אן וייר |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2000 | *Jackie Bouvier Kennedy Onassis* | ג'קלין קנדי-אונאסיס בגיל 13 | סרט טלוויזיה של CBS |
| מי מפחד מהחושך? | פגי גרגורי | 3 פרקים |
| *Radio Active* | בקי סו דרומונד | פרק: "Bully for You" |
| 2001 | *All Souls* | קירסטין קיין | פרק: "Spineless" |
| *Dice* | ג'ואנה וילסון | מיני-סדרה; 6 פרקים |
| 2002 | *Redeemer* | אלאנה | סרט טלוויזיה של USA |
| ימי התהילה | סם דולן | תפקיד ראשי; 9 פרקים |
| 2006-2002 | אוורווד | איימי אבוט | תפקיד ראשי (4 עונות); 89 פרקים |
| 2007 | חוק וסדר: מדור מיוחד | שרלוט טרוקס | פרק: "Dependent" |
| 2010-2007 | אחים ואחיות | רבקה הרפר | תפקיד ראשי (עונות 4-1); תפקיד אורח (עונה 5); 75 פרקים |
| 2010 | בן חור | אסתר | מיני-סדרה |
| 2011 | מבעד ללוח | סטייסי בס | סרט טלוויזיה של CBS |
| 2015-2011 | נקמה | אמילי ת'ורן / אמנדה קלארק | תפקיד ראשי (4 עונות); 89 פרקים |
| 2018-הווה | המתמחה | ניקולט "ניק" נווין | תפקיד ראשי (4 עונות); 71 פרקים |
| 2021 | הפלקון וחייל החורף | שרון קרטר / סוכן 13 | תפקיד ראשי; 4 פרקים |

קישורים חיצוניים
----------------

ויקישיתוף מדיה וקבצים בנושא **אמילי ואן קאמפ** בוויקישיתוף
* אמילי ואן קאמפ, ברשת החברתית פייסבוק
* אמילי ואן קאמפ, ברשת החברתית אקס (טוויטר)
* אמילי ואן קאמפ, ברשת החברתית אינסטגרם
* אמילי ואן קאמפ, במסד הנתונים הקולנועיים IMDb (באנגלית)
* אמילי ואן קאמפ, באתר AllMovie (באנגלית)
* אמילי ואן קאמפ, באתר Rotten Tomatoes (באנגלית)
* אמילי ואן קאמפ, באתר Metacritic (באנגלית)
* אמילי ואן קאמפ, במסד הנתונים הקולנועיים KinoPoisk (ברוסית)
* דודי כספי‏, כוכבת "נקמה": "אנחנו מצליחים להימנע מלהיות מעוררי גיחוך", באתר וואלה!‏, 10 באוקטובר 2012

הערות שוליים
------------

1. ↑  COSMOPOLITAN, Emily VanCamp, tutte le curiosità sulla protagonista iconica di Revenge, ‏16-1-2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011096262905171
* BNE: XX5010172
* BnF: cb16728631g (data)
* GND: 138559090
* ISNI: 0000 0001 1451 6292
* LCCN: no2009128995
* NLK: KAC2020M8466
* NTA: 357800206
* SUDOC: 261194151
* VIAF: 90838487
* WorldCat: lccn-no2009128995

 |